በፕሪምየር ሊጉ ቅዱስ ጊዮርጊስ፣ ስሑል ሽረ፣ አዳማ ከተማ እና ወላይታ ድቻ ድል ቀንቷቸዋል
አዲስ አበባ፣ ጥር 24፣ 2012 (ኤፍ ቢ ሲ) የኢትዮጵያ ፕሪምየር ሊግ 12ኛ ሳምንት ጨዋታዎች በዛሬው ዕለት በተለያዩ ከተሞች ተካሂደዋል።ቅዱስ ጊዮርጊስ እና ሲዳማ ቡና በአዲስ አበባ ስታዲየም ባካሄዱት ጨዋታ ቅዱስ ጊዮርጊስ 6 ለ 2 በሆነ ሰፊ ልዩነት አሸንፏል።ኢትዮጵያ ቡናን በአበበ ቢቄላ ስታዲየም ያስተናገደው አዳማ ከተማ ደግሞ 3 ለ 0 በሆነ ውጤት ማሸነፍ ችሏል።የአዳማ ከተማን የማሸነፊያ ግቦች ዳዋ ሆቴሳ እና ከነዓን ማርክነህ አስቆጥረዋል።በትግራይ ስታዲየም ሀዋሳ ከተማን ያስተናገደው ስሁል ሽረ 3 ለ 0 በሆነ ውጤት ማሸነፍ ችሏል።ወደ ጂማ አቅንቶ በጅማ ዩኒቨርሲቲ ስታዲየም ጅማ አባ ጅፋርን የገጠመው መቐለ 70 እንደርታ ደግሞ 1 ለ 0 በሆነ ውጤት ተሸንፏል።በተመሳሳይ ወልቂጤ ከተማ እና ባህር ዳር ከተማ በወልቂጤ ስታዲየም ባካሄዱት ጨዋታ ወልቂጤ ከተማ 2 ለ 0 በሆነ ውጤት ማሸነፍ ችሏል።በሶዶ ስታዲየም ድሬዳዋ ከተማን ያስተናገደው ወላይታ ዲቻ ደግሞ 3 ለ 0 በሆነ ውጤት አሸንፏል።ውጤቱን ተከትሎ ፕሪምየር ሊጉን ቅዱስ ጊዮርጊስ በ23 ነጥብ ሲመራ ፥መቐለ 70 እንደርታ ደግሞ በ22 ነጥብ 2ኛ ደረጃ ላይ ተቀምጧል።